
Om Øresund er det sunget, at det er en Grænse, som skiller ej. Med end
større Sandhed kan det samme siges om Skellet mellem Nørrejylland og
Sønderjylland. — Tværs over den jævne Mark staar Grænsepælene. Faar man
ikke lige Øje paa dem, er det umuligt at tænke sig, at man ser over til
Tyskland: Markerne, Byerne, Menneskene er ens, saa langt man kan øjne.
Midt i Landet følger Grænsen Kongeaaen, en almindelig fredelig lille
dansk Aa; mod Vest svinger Pælenes Række igen over den flade Mark,
sønden om Ribe. Der er intet, som kan minde den rejsende om, at Landet
paa den anden Side er Udlandet. Det skulde da være, om et Par tyske
Gendarmer eller Toldbetjente kommer tilsyne. Dem kan man kende.

Men højt op over Enge og Bakker og over de sorthvide Pæle hæver sig paa
Kongerigets Side to Grænsemærker, som i tydeligt Sprog vidner om, at de
smaa Pæle intet betyder, men at Landet paa bægge Sider af det nye
Rigsskel har været ét baade i den fjærneste og den nærmeste Fortid.
Disse to Mindesmærker er Ribe Domkirketaarn i Vest og Støtten paa
Skamlingsbanke i Øst. Fra vor Histories Gry ned til Krigen 1864 har det
vestlige Sønderjylland indtil Møgeltønder ligget under Ribe Bispestol;
Domkirken bærer Vidne om en uafbrudt historisk Samvækst, der gaar helt
op til Vikingernes og Sagnets Tider. Støtten paa Skamling er til
Gengæld Vidne om det nye Folkeliv i Danmark. Da Sønderjyllands Danskhed
for to Slægtled siden syntes glemt, og Slesvigs universitetsdannede
Mænd begyndte at vende Blikket mod Syd og at gaa op i den tyske
Enhedsstræben, medens ingen af dem tænkte sig andet, end at hele
Slesvig vilde følge dem, da vaagnede Nordslesvigs Borgere og Bønder.
Her paa Højskamling holdtes i Fyrrerne de store Folkemøder, hvor
Danskhedens Talsmænd i Sønderjylland og i Kongeriget, Laurids Skau og
Hjort Lorenzen, Grundtvig og Orla Lehmann, i Fællesskab kaldte vort
Folk til Liv. Her vaktes den Aand, som gav Folket Styrke til at udholde
haarde Kampe for Sønderjyllands Skyld, og som indtil denne Dag har haft
Kraft til at holde de danske Nordslesvigere oppe under det prøjsiske
Herredomme. Støtten rejstes 1863; Aaret efter sprængte Prøjserne den i
Luften, men den rejstes paa ny, med afsprængte Kanter. Er det et
Forbillede paa, at om end Sønderjyllands Danskhed har lidt Vold og
Overlast, skal den rejses igen?

Midt imellem disse to stolte Vogtere af vore Folkeminder ligger lige
nord for Grænsen Askov Højskole. Den er ikke alene et Minde om
Fyrrernes danske Vækkelse, idet den er den umiddelbare Fortsættelse af
Flors Højskole i Rødding; den er i Nutiden en af de allervigtigste
Borge for det nationale Forsvar i Nordslesvig.

Som Sagerne staar, er den Dannelse og Dygtighed, som et Folk ellers har
i sin Embedsstand, ikke alene uden Nytte for Danskheden i
Sønderjylland, men den er det nationale Livs Fjende. Hvad der findes af
fremragende aandelig Evne i Nordslesvig, er derfor for største Delen
udviklet ad andre Veje end Universitetsstudium, først og fremmest
gennem de danske Højskoler, og mellem dem navnlig Askov. Hvert Aar
gæstes Askov af et anseligt Tal af Karle og Piger fra Nordslesvig; her
søger de den Kundskab om Fædrelandets Fortid og Nutid, som de i Hjemmet
har saa ringe Adgang til at naa; de søger det frie, vækkende Samliv med
jævnaldrende fra det øvrige Danmark, slutter Venskabsforbindelser, der
varer ved, og hvis Betydning ikke maa agtes ringe. Naar den unge Karl
er færdig med den tyske Almueskole, da er et saadant Ophold paa
Højskolen en aandelig Vederkvægelse og Befrielse, der føles saa meget
stærkere, som han om kort Tid skal trække i den tyske Uniform. Vilde
man gaa Nordslesvig igennem og undersøge, hvem der i de forskellige
Egne er deres Bys bedste Mænd baade som danske Førere og som Landmænd,
vilde man blive overrasket ved at se, hvor mange af dem der netop
skylder Højskolen deres Uddannelse.

Ribe — Askov -— Skamling. Disse tre Navne giver straks Billedet af et
gennem tusinde Aar fortsat og endnu livskraftigt Fællesskab i Folkeliv.
Og dog kan det hændes,at den, som første Gang gæster disse Steder for
derfra at betræde Sønderjyllands Jord, gribes af en pinlig Tvivl, som
han søger at tænke bort, — den kommer dog frem paa ny. Den ligger
inderst i Bevidstheden, og som han mest ønsker at glæde sig over
Tegnene paa, at der endnu er Kraft i Nordslesvigs danske Sind, stikker
denne Tvivl frem og forgifter Glæden og Trygheden. Hvor mange har ikke
kendt denne pinende Uvished?

Askov.

Og den fremmede spørger: Er ikke alt dette et Blændværk? Er ikke
Danskheden dødsdømt? I det, som i tusind Aar var Ribe Stift, drives nu
de jyske Børn i den tyske Skole, Karlene under Pikkelhuen. — Mændene
fra Skamling? De begyndte deres Kamp, medens Landet endnu stod under
den danske Konge, de fleste af dem oplevede den Dag, da det kom under
den prøjsiske. Siden da er der gaaet 28 Aar! — Og hvad nytter Askov?
Vil de unge blive ved at komme der? Nu lærer de kun Tysk i Folkeskolen;
i tre Aar ligger de i Kasernen; paa alle Sider er de under den stramme
Embedstugt. Det unge Sind er blødt; kan det modstaa alle disse
Paavirkninger? Selv om der kommer nogle til vore Højskoler, saa er de
altid kun et ringe Tal af hele Nordslesvigs Ungdom; vil de ikke blive
fremmede Eneboere blandt de mange, som aldrig prøver, hvad det er at
leve et frit dansk Ungdomsliv?Hvordan ser det ud, naar jeg kommer over
Grænsen? Der digtes og tales om Sønderjydernes trofaste Sind; men er
det fuldt sandt? Vil jeg finde et virkelig dansk Folk? Eller et
»slesvigsk, halvtysk, med gebrokkent Sprog og delt Sind? Den fremmede
mindes, at han hist og her i tyske Aviser — ja i danske med — har læst
sligt. Han har hørt tale om, at de «har det bedre» under Prøjsen. Han
tænker sig, at dette maaske ikke er helt urigtigt. Med al Ufrihed er
der jo i Prøjsen en Orden og Fasthed, som vi ikke kender. Hvordan er
det? — er ikke hele Matrikelvæsenet og Grundskatterne forstandigere
indrettet end hos os? Og kan dette ikke gøre sin Virkning paa
Sønderjyderne, der —- som alle danske Bonder — har en stærk og
forøvrigt ingenlunde unyttig Sans for Kroner og Øre?

Han gaar til Sengs, træt af Tankerne. Og under Spændingen, Tvivlen og
Haabet om, hvad han vil faa at se, tumler hans Hjærne med Folkesprog og
Grundskatter, Laurids Skaus stolte Ord — «Vort Vaaben er ikke en
Abekat, men en Løve • —, Pikkelhuer og smaa fortyskede Skolebørn —,
trygge og bange Følelser. Det varer længe, inden Søvnen kommer.

Tidlig næste Morgen staar han op og gaar over Grænsen.

Det raske Folk, som pløjer den skarpe, jyske Vang, sin Nakke nødig
bøjer og trives ej ved Tvang. Frit lufter over Hede den frie Vestenvind
— til Kamp for Frihed rede var altid Jydens Sind.

(Ploug).

Møgeltønder Kirke.

Til Mogeltonder i Vest og Flensborg Fjord i Øst er Folket langt
overvejende dansk. Syd derfor er Folket helt eller halvt fortysket. 1
Midtlandet er det danske Nordslesvig og det halvtyske Mellemslesvig
skilte ved milevide Hedestrækninger, der gennemskæres i Retningen Øst
til Vest af de Aaløb, som forener sig i Nærheden af Tønder. Disse
Hedeflader danner i Virkeligheden et lige saa tydeligt og naturligt
Skel som Flensborg Fjord. Her er Mile mellem Landsbyerne; der gaar
ingen Veje fra Syd til Nord. Det er derfor lettest at tage denne danske
Del for sig, og først derefter at gæste Mellemslesvig og Sydslesvig.

Det danske Nordslesvig falder atter naturligst i tre Dele: de smalle
Marskegne mod Vest; det flade Midtland, som gaar næsten ud til
Vesterhavet paa den ene Side og meget nær til Fjordene paa den anden,
og endelig de smilende og afvekslende Fjordlandskaber i Øst.

Marsken — æ Mærsk — er, som allerede antydet, ikke af stor Udstrækning
i Nordslesvig. Men hele Vejen fra Ribe ned til den grunddanske By
Møgeltønder veksler Gestlandet dog jævnlig med ret betydelige
Marskenge, hvor der bor en ægte jysk

*Befolkning, tung og forsigtig, men trofast og paalidelig i sit
Tankesæt og sin Færd. I denne Egn, hvor Marsk og Gestland støder
sammen, hørte de Bønder hjemme, som under Vaabenhvilen 1848—49, da de
saa sig prisgivne til Slesvigholstenerne, greb til Vaaben paa egen
Haand mod Oprørernes Skatte- og Soldaterudskrivninger. Kampen mellem
daarligt væbnede Bønder og veløvede Soldater maatte ende med
Oprørstroppernes Sejr; mange af Bønderne bleve dræbte eller kvæstede;
men dette uvilkaarlige Udbrud af Befolkningens Harme over det
slesvigholstenske Regimente var til Trods for det sørgelige Udfald et
lysende og glædeligt Vidnesbyrd om dette Folks Kærne-danskhed. Med Føje
satte man paa det senere rejste Mindesmærke:

Ej Minde om en Glimredag, kun om et trofast Hjærtelag.

Fra Marsken ved Visby.

Midtlandet er gennemgaaende fladt. I de østlige Byer paastaar man, at
herude blæser det altid. Paa mange Steder er Jorden daarlig, vekslende
med Lyng og Tørvemoser, stundom bevokset med Krat og nyplantet Gran.
Levende Hegn kendes i Reglen ikke. Man rejser et lille Jorddige, eller
en Grøft danner Markskellet, eller man hegner slet ikke. Sydligst nede
er der Egne, hvor Beboerne er fattige; der er ikke mange større Gaarde,
kun faa Køer, mange Faar. Men Folk er nøjsomme. Kvinderne og Børnene
plukker Tyttebær; Mændene graver Tørv og tjener lidt ved det. Eller
mandyrker Ribs, der godt kan gro paa Hedejord: man holder Bier og
sælger Honningen — den brune, sode Lynghonning. Men ogsaa dette
Landskab er smukt, Heden ikke mindst; naar Lyngen blomstrer, og store
brogede, og smaa blaa og brune Sommerfugle sværmer om de rode Blomster,
Lærken synger højt oppe i den blaa Luft, Kærulden vifter mellem Tuerne
med sine hvide Silkedun; paa den sortgraa Jord er der smaa Hobe
mørkbrune Tørv, og det blanke Mosevand staar sort som Tjære i Grøfter
og Mosegrave.

Længere mod Nord er Landskabet vel i Reglen det samme, skiftende med
grønne Aadale og mere frugtbare Markflader. Der er flere
Granplantninger, flere opdyrkede Marker, Staaltraadshegn eller
Stendiger ved Markskellene. Markerne er tæt besaaede med Stene, Klint —
smukke lyseblaa og graa, enkelte Stykker Granit og Kvarts, hvid og
lyserød, graa og grønlig. Man paastaar ogsaa, at der kan findes Rav paa
Markerne hist og her. 1 al Fald har jeg hørt fortælle for sikkert, at
det Ravhalsbaand, en ung Pige bar, udelukkende bestod af Stykker, som
hendes Bedstefader havde samlet op paa sin Mark, naar han pløjede.

Skrumsagers Gaard i Københoved.

Man maa ikke tro, at Befolkningen her altid er fattig. Her er store
Gaarde med flotte Stuehuse, vældige Stalde fulde af Ungkvæg, der enten
drættes op hjemme eller sendes til Marsken. Ved de store Brylluper og
Barselgilder bugner Bordet af Mad og af Sølvtøj, gammelt solidt
Sølvtøj, Skeer, der er saa tunge, at et lille Barn har ondt ved at
løfte en. I den fine Stue har man Tæpper paa Gulvet og om Vinteren
dobbelte Gardiner for Vinduerne. Man kører til Kirke i smukke Vogne med
kraftige, blanktstriglede Heste for; om Vinteren knalder Kanepisken og
Bjælderne klinger under rødhvide Hestehaler over Hestens Ryg.

En Hovedrolle i disse Egnes Folkeliv spiller de store Familiegilder,
enten det nu er Bryllup eller Begravelse. Folk indbydes rundt om, og
det paa en saadan Maade, at hele den indbudnes Familie er velkommen.
Der kommer en Dreng eller Karl gaaende eller ridende. Han spørger efter
Manden i Huset og fremsiger sit Ærende: Goddav! A skuld sej fra Jens
Andersen, te hans Mor var dø; om I vild komm te Begravels aa Vonsdav.
Der er en lidt ondskabsfuld Anekdote i Folkemunde, der paastaar, at
Indbyderen siger: Goddav! er æ Mand hjemm? er æ Hund ind ? vil han bi'
? Saa møder man paa Begravelsesdagen fuldtallig paa en eller to Vogne.
Baade Mænd og Kvinder modtages med varm Puns. Derpaa kører man i Skridt
til Kirkegaarden. Præsten kaster Jord paa, og det er alt, hvad han har
at gøre; det hører til Undtagelserne, at en dansk Mand tillader en tysk
Præst at tale over den afdøde. Efter Hjemkomsten spises der til Middag
—Unden—: Suppe med «Klumper (runde Kødboller) og Ris. Man sidder ved
lange Borde og taler om alt muligt; paa en Gang, naar alle har faaet en
Tallerken for sig, rejser en Mand af Familien sig og siger højt: «Vil I
saa værsgo aa bej!» Der bliver dyb Tavshed i et Par Minutter; derpaa en
lydelig Klirren af Skeer og Glas. Saa følger de andre Retter; jeg
husker ikke alle, der er i Brug, men en er temmelig i Mode: Rismelsgrød
med Mandler i og Fløde til.

Hans Krygers Mølle.

Ved saadanne Sammenkomster, hvor Folk langvejsfra mødes, gaar Mændenes
Samtale tit over til deres store Fællesinteresser: Nye Fremskridt i
Landbruget og nye Opgaver for Danskhedens Værn.

Stolte er disse Bønder, brave, dygtige, kærnedanske Mænd. De er oplyste
og følger med i Verdens Politik, men mest dog i deres egen. De holder
deres sønderjyske Modersmaal højt i Ære og sætter ingen Storhed i at
tale Rigssproget, — tvært-imod. De er ikke rædde for at prove nye Ting
i Landbruget, derfor skrider dette stadig fremad; de kan maale sig med
de dygtigste Bonder i Kongeriget.

I dette Strøg har den grundtvigske Retning nogle af sine dygtigste
Repræsentanter. Skrumsager i Københoved kan nævnes som en af de bedste
mellem mange gode. Ogsaa Hans Kryger hørte denne Egn og denne
Befolkning til. Han boede paa Gaarden ved Møllen, hvoraf her er givet
et Billede.

Gram Slot.

Medens Midtlandet som Helhed er udmærket dansksindet, findes der mod
Syd adskillige Pletter, hvor Tyskheden har faaet Indpas. Det vil dog
kun sige tysk Sind; thi Sproget er ublandet dansk, ogsaa hvor Folk
bilder sig ind at være Tyskere. En saadan sort Plet. hvor et stort Tal
af Indbyggerne har svigtet deres Landsmænds Sag og sluttet sig til det
fine, d. e. tyske Parti, findes nede ved Lngumkloster. Det er
for-ovrigt en ganske ubetydelig By, en lille tarvelig Flække, der
udmærker sig ved en umaadelig Torveplads Ellers har den kun Interesse
ved sin gamle Klosterkirke. Paa Valdemar den Stores Tid grundlagdes her
et Cistercienserkloster; Kirken er bygget paa Valdemar Sejrs Tid i en
Overgangsstil mellem Rundbue og Spidsbue; den rummer bjandt andet et
middelalderligt Relikvieskab, hvori der endnu gemmes et Par
Helgenknokler.

Den store flade Slette, som hist og her afbrydes af Aadalene eller af
Bakker, strækker sig næsten helt ud til de østslesvigske Fjorde. Mod
Syd, nede ved Flensborg, gaar den paa et Sted omtrent ud til
Fjordbredden; og inde ved Byen behøver Løgumkloster.

man kun at gaa en Fjerdingvei for at komme fra Østlandets Natur ind i
Hedelandet. Hernede ligger de sydligste dansksindede Landsbyer:
Froslev, som er næsten udelukkende dansksindet og dansktalende, og lige
udenfor Flensborg: Harreslev, hvor det tyske Sind og det plattyske Maal
har begyndt at sætte sig fast, men endnu er de underlegne. Frøslev og
Møgeltønder er vor Nationalitets Forborge mod Syd.

Fra Haderslev Fjord.

Du skønne Land med Dal og Bakker fagre, med grønne Enge og med gyldne
Agre; med Kløfterne, hvor Bækken sig gennem Krattet snor, og langs med
Veien Hækken hvor Fugleskaren bor! Skønne Land! i din rige Have Mindets
Blomst gror paa Heltegrave, Mindets Blomst!

(Lembcke.)

Enhver Dansk er fortrolig med Østslesvigs Natur, naar han da
overhovedet har set sig lidt om i sit Fædreland; det er den Natur, som
vi med Forkærlighed vedkender os som den danske. Blaa Fjorde skærer sig
ind i Landet, kransede af runde Bakker og blode Skovlinier. Det særlig
sønder-jyske, som giver denne Egn dens eget Præg, forskelligt fra andre
danske Landskaber, er de levende Hegn, der ved Sommertid ligger som en
Ramme af mørkt Grønt om de gule Kornmarker. De fleste Veje er paa bægge
Sider afgrænsede af saadanne Hegn, hvor vilde Roser slynger deres
tornede Grene ind i Nøddebuske, og Slaaentjørn og Hvidtjørn gror ved
Siden af Bøgekrat; Gedebladene strækker deres gulrøde Blomster ud imod
én; Hyldeblomsten lyser hvidt, og Luften er fuld af tung Sødme. Det
vrimler med Insekter, baade fredelige Humlebier, pyntelige Sommerfugle,
og de mere generende Myg og smaa brune Fluer. Her er det raadeligt at
tænde en Cigar, hvis man vil gaa nogenlunde iFred. Disse Hegn pryder
Landskabet; men de hindrer ogsaa Udsigten. I Krigsaarene har de baade
været til Gavn for vore Soldater ved at skjule deres Gang og til Skade
for dem ved at skjule Fjendens, som her uventet og uset kunde komme
over dem.

Sønderjyllands nordligste Fjord, Haderslev, er noget forskellig fra
vore øvrige Fjorde. Smal og stille ligner den næsten en bred Aa; der
ses ikke mange Skibe paa den, og kun smaa. Haderslev By ligner enhver
anden dansk By af samme Størrelse; den gør i et og alt et fuldstændig
dansk Indtryk. Medens i Aabenraa henad Halv-

delen af Skiltene og i Flensborg næsten alle er tyske, har saa godt som
alle Skilte i Haderslev dansk Paaskrift. Jeg er engang kommen fra
Flensborg til Haderslev og fik netop ved Modsætningen det stærkeste
Indtryk af den sidstnævnte Bys danske Præg. Man hører kun yderst
sjælden Tysk, og da altid af Indvandrede; Sproget er næsten udelukkende
Dansk, mest Jysk. For en Nørrejyde vil det synes dobbelt hjemligt, da
man her ikke siger æ til sig selv, som længere nede, men a. Her er ikke
og har ikke været andre tysktalende Hjem end Embedsmændenes og et Par
finere Borgerfamiliers. Og dog fortæller H. N. Clausen, at da han i et
af Aarhundredets første Aar var her som Barn, medtog han det Indtryk,
at Haderslev var en fuldstændig tysk

Nørregade i Haderslev med Frue Kirke.By. De faa tyske Familjer her
fandtes, gav ogsaa i Trediverne Tonen an; det syntes, som om Borgerne
vilde følge Embedsmændene over i den tyske Lejr. Det var to ganske
jævne Borgere, der i Samraad med Flor brød Isen og vedkendte sig deres
Danskhed. Dannevirke s Grundlæggere, en lille Købmand og en
Bogbinder-svend, Koch og Nissen, fortjener at mindes af enhver, der
gæster Byen. Da Isen var brudt, fik flere Øjnene op, først og fremmest
Byens frisindede Stændermand Hjort Lorenzen. Men en Del af Borgerne
vedblev at hælde til den tyske Side, og saaledes er det endnu. Af disse
Borgere og Arbejdere, som kun taler Dansk, gives der ved
Rigsdagsvalgene flere Hundrede tyske Stemmer. Og om end det skyldes
Valgtryk og Embedsmænd, at Tysken for Tiden endog har Flertal i Byen,
saa bliver der dog et ikke helt ringe Mindretal tilbage af danske Mænd,
som virkelig er tysksindede. Det er den sørgelige Følge af de
nordslesvigske Købstæders Traditioner. Fra Reformationen har Regeringen
mere og mere behandlet dem, som om de vare tyske, efterhaanden givet
dem tyske Kirker og tyske Skoler; desværre er det ikke at undres over,
at en Del af Borgerne er endte med at tro, at de var, hvad man udgav
dem for. Men — trods Huller i Rækkerne er Hovedstammen af Hadersleverne
tro mod deres Nation.

Haderlevs Fruekirke var under Reformationen Udgangspunktet for den
lutherske Læres Indførelse i Nordslesvig og delvis ogsaa i Kongeriget,
den Gang da Hertug Kristian — Kristian ? — holdt Hof her. Kirken selv
er vel et Besøg værd. Jeg saa den en Markedsdag. Det var brændende
Solhede; Torvet var fuldt af købslaa-ende Folk og skrigende Lirekasser;
gennem Restaurationernes aabne Vinduer hørtes hamborgske Sangerinders
Hyl. Luften var fuld af Sveddunst. Lige fra Markedslarmen traadte jeg
ind i Kirken. Det hvide, kølige, majestætisk høje Rum var fyldt med
Stilhed og Fred, en velgørende Modsætning til det, jeg havde forladt.
Det er selve Rummet, som er det skønne ved Fruekirke; af gamle
Mindetavler og Kunstværker findes der vist intet, som kan gøre Krav paa
almindelig Interesse. I Koret var ophængt en Række smaa Tavler til
Minde om døde fra senere Tid. Jeg lagde Mærke til, at jo yngre Tavlerne
var, des hyppigere var Indskriften dansk.

Haderslevs Omegn har en ægte dansk Befolkning, afset fra ganske enkelte
Landsbyer, hvor Hjemmetyskerne er Herrer. Folket herude er vistnok
noget lettere og hurtigere i sin Tankegang, mere sangvinsk og
fantasirigt end Vesterboerne; men det fælles jyske Præg af Trofasthed
og svedent Lune genkender man let. Her hørte Laurids Skiiu hjemme, han
der havde den østjyske Bondes Begavelse i alle Retninger i fuldt Maal:
Veltalenhed og Klogskab, Snarraadighed, Mod og Humor. Alle kender hans
første Ungdoms Bedrifter: Talen paa Skamlingsbanke og hans Frimodighed
mod Kristian 8.; færre kender det Afsnit af hans Liv, da hans Dygtighed
stod højest. Det var i Tiden mellem Krigene, da han i Stændersalen i
Flensborg var Danskernes altidslagfærdige og aldrig overvundne
Ordfører. Hans efterlevende Broder P. Skau deltager endnu i Kampen som
en af Nordslesvigs bedste Mænd.

Aabenraa Fjord er bred og aaben. Prægtige Skove, fulde af Vildt,
omgiver Byen; i Henseende til Naturskønhed er det en af vore mest
fortryllende Egne. Byen er ikke stor, og dens Udvikling staar i Stampe
— som de andre nordslesvigske Byers. Det danske Borgerskab har her
næppe saa stærk en Stilling overfor Tyskerne som i Haderslev. Der er
mange tyske Skilte, og det fremmede Sprog har begyndt at sætte sig
fast; dog er Dansk langt overvejende. Ogsaa her var det en ganske jævn
Mand, Fr. Fischer, som var den første til at vedkende sig sin Danskhed
og satte et lille dansk Blad, «Freja», i Gang. I nyere Tid var
Tobaksfabrikant Junggreen Byens bedste danske Mand; i sine sidste to
Leveaar sendtes han af nordslesvigske Vælgere til Rigsdagen i Berlin.
Efter hans Død har Aabenraa savnet en Fører. Den er Midtpunktet for
«Foreningen til det danske Sprogs Bevarelse», som herfra udsender
Tusinder af danske Bøger til Folkebogsamlinger og til Hjemmene.
Omegnens Befolkning er dansk af Tale og for største Delen ogsaa af
Sindelag, men her findes flere Hjemme-tyskere end i de Egne, vi før
omtalte.Varnæs Kirke.

andet mellem Aabenraa Fjords Munding og den ydre Del af Flensborg Fjord
er Sundved Skoven ved Sundet —, som sammen med Als er den Del af
Sønderjylland, der vækker de rigeste og mest skiftende Følelser hos den
tilrejsende. Allerede Egnens frodige Skønhed gør den værdig til at være
Rejsens Maal for den, som søger Indtrykket af en stemningsfuld dansk
Natur. Men denne Naturglæde træder langt tilbage for den Magt, hvormed
de historiske Minder her trænger sig ind paa Sindet; man har ondt ved
at se Landskabets Ynde for de smærtende og opløftende Stemninger, det
vækker at staa Ansigt til Ansigt med Dybbøl Banke. Ingen vil sky gaa af
Vejen for disse Følelser; man har godt af at lade dem frit og mægtigt
virke paa Sindet; naar man har gennemlevet det første, gribende
Smærteindtryk, skal det nok føles, at Sjælen er blevet befrugtet,
frigjort og styrket derved. Da er det Tid at gæste de Mennesker, her
bor, i deres Hjem og iagttage den Maade, hvorpaa de fører den daglige
Kamp for deres Ret. Man vil da dobbel forstaa og dobbelt værdsætte den
stille, mandige Frejdighed, som gør det Folk, der lever ved Foden af de
prøjsiske Sejrsmindesmærker, til den danskeste og dygtigste Stamme, vor
Nation ejer.

Paa Grænsen mellem Aabenraa Amt og Sundved ligger Varnæs, kendt fra
Sagnet om Ridder Viggo, hvis elskede blev sat i Kloster, medens han var
dragen ud saa vide. Dog tillod Klosteret at hun blev hans Brud for Gud;
men saa snart hun var

viet til den hjemvendte Ridder, og de signende Ord talte over dem,
skulde hun atter tilhøre Klosteret. Da dræbte Ridder Viggo sin Brud for
Altret, og forsvandt. Mange Aar efter bankede en fremmed Pilegrim paa
Præstens Dør; da Præsten en Stund efter gik ud til ham, sad Ridder
Viggo der død.

Fra Varnæs til Broager med dets to Taarne naar Sundved, paa de tre
Sider omflydt af Havet, paa den fjerde forbundet med Fastlandet. Fra
Als er det kun skilt

i

Kirkegaden i Norborg paa Als.

ved det snævre Sund; over Frederik 7.'s Bro drager Sundboerne over til
deres Købstad Sønderborg. Als og Sundved udgør saaledes et Omraade for
sig.

>4/^ er den frugtbareste Egn i Nordslesvig, AIs og Sundved den højst
beskattede Del af hele Kongeriget Prøjsen. Øen er ikke egenlig skovrig,
men allevegne gennem-skaaret af levende Hegn og oversaaet med smaa
Lunde og prægtige Frugthaver. Ikke alene er Jordbunden fortrinlig, men
Alsingerne ejer fra gammel Tid mange Penge; ingen Del af Prøjsen har i
Forhold til Folketallet saa store Summer staaende i
deSønderborg.stedlige Sparekasser eller anbragte i Værdipapirer, som
Sønderborg Amt. I hele Nordslesvig hører det til de store Sjældenheder,
at en Gaard ved Salg gaar over paa tyske Hænder; men i Als-Sundved er
dette et endnu større Særsyn end anden Steds. Gennemgaaende er
Velstanden imidlertid ikke saa iøjnefaldende som f. Eks. i Haderslev
Østeramt, hvor den lægger sig for Dagen i store og flotte Bygninger;
Landsbyerne paa Als har endnu et gammeldags hyggeligt Præg med deres
bindingsværksstolpede Huse imellem Havernes Æbletræer.

Øen har tre Byer. Nordligst det gamle Nørborg — eller Nordborg, som vi
plejer at skrive efter tysk Mønster —, en i sit Ydre stilfærdig, men
meget selskabelig og livsglad By. Midt i Landet Augustenborg, den
eneste tigtig tysksindede Plet paa den

Bjærggaden i Sønderborg.

ellers grunddanske 0, — her var jo Hertug Kristian Augusts Herresæde,
og Traditionerne fra den Gang kan den ikke glemme. Begge disse Byer er
meget smaa. Nogenlunde stor er Sønderborg, ved det sydlige Indløb til
Aissund, med sin livlige Dampskibsforbindelse til Aabenraa, ind ad
Flensborg Fjord og over til de fynske Havne. Den er langt overvejende
dansk af Sprog og næsten lige saa overvejende dansk af Sindelag. Den
som gaar fra Havnen op ad Hovedgaden, faar let et mere tysk Billede af
Byen, end den fortjener. Det ærgrer ham, der er saa mange tyske Skilte;
men vender han sig om og læser Skiltene fra den modsatte Side, opdager
han, at alle de, som før syntes tyske, er danske, naar de ses fra Øst,
og at de, som ikke har Paaskrift i begge Sprog, i Reglen kun har dansk.
Hovedgaden har ikke noget ejendommeligt Præg; det meste af den brændte
ved Bombardementet 1864, saa at Bygningerne erSkanse i Dybbøl.

som almindeligt i vore mindre Byer; i Sidegaderne findes enkelte meget
karakteristiske gamle Borgerhuse af Bindingsværk. Slottet, hvor det
Taarn, hvori Kristian 2 sad, for længst er nedbrudt, er nu prøjsisk
Kaserne. Skønt dets Bygningsstil er uden al Skønhed, virker dets
graarøde Masse ret kønt, naar man ser det fra Søen i Bygevejr eller ved
Solnedgang.

Ais's Vestkyst fra Sønderborg til Arnkilsøre — en lille Mil nordligere
— og Sundveds tilsvarende Kyst, fra Vemmingbund til Sottrupskov, er en
i strængeste Forstand historisk Jordbund. Fra de prøjsiske Skanser nord
for Sønderborg har man de Steder lige for Øje, hvor vor Histories
indholdsrigeste Blade er skrevne. For vore Fødder slynger Aissund sig
som et mørkeblaat Baand; Bakken lige over for os er Dybbølbjærg; paa
Kammen knejser det spidse prøjsiske Denkmal og den danske Mølle. Paa
den Bakkeskraaning, som ligger saa fredelig og saa dagligdags dansk for
os, har Hundreder af unge Mænd ofret Livet. Det var deroppe paa Bakkens
Kam, at der den 18. April med ét myldrede Pikkelhuer frem. Folk, som
stod herovre, forstod straks, at nu var Skanserne tagne. To Regimenter
blev kastede imod Fjenderne for at standse dem, til vor højre Fløj
kunde komme over Broen. Op over Markerne ilede den lange tynde Linje af
Jenserne imod de tyske Masser. Modigt, dumdristigt maa det have set ud.
Saa overvældedes de af Pikkelhuerne; her, paa Bakken lige for os, kom
de væltende ned. Nogle af vore slåp tilbage over Sundet; Resten blev
slaaet ihjel eller taget. Paa denne lille Stump Jord fra Møllen ned til
Vandet blev mellem fire og fem Tusende Mand dræbte eller fangne.

nybbøl Banke. Med Monumentet i Dybbol Bv.Længer til højre ligger
Skovene ved Sandbjerg og Sottrup; paa Aissiden øjner vi Spidsen af et
tysk Sejrsmærke. Der var det, at Prøjserne i den lyse Sommernat gik
over Sundet, og jog os fra Als — Als, hvis Uindtagelighed vi stolede
saa sikkert paa, tilføjede os det tungeste og mest demoraliserende af
alle vore Nederlag i den sidste, ulykkelige Krig — det Nederlag, som
Menigmand hernede den Dag i Dag ikke kan forstaa. Spørg en jævn
Alsinger eller Sundbo, og han vil sige Dem, at det var Forræderi. Det
nytter ikke at fortælle ham, at vi maatte tabe over for den Fjende, som
hverken Østerrigere eller Franskmænd har kunnet holde Stand imod;
hernede kan Folk ikke faa sig selv til at tro, at det gik rigtig til.
Man mærker, at alle Modgrunde er spildte, og det begynder at gaa op for
en, hvad der egenlig var den største af alle de Ulykker, som fulgte med
Nederlaget: den, at vi Danske tabte Troen til hinanden. Den jævne
Befolkning mistede Tilliden til «de store»; og er det gaaet anderledes
med de styrendes Tillid til Menigmand?

Prøjserne har rejst de to høje gotiske Mindesmærker for Sejrene paa
Valpladsen. Vore, de slagnes, Mindesmærker er de utallige Krigergrave,
denne Jordbund omslutter. Men de Mindesmærker, som Folket her freder
om, er ikke de stolte tyske Spir, men de låve danske Grave. Man gaar
her som paa en stor Kirkegaard; ingen, som vandrer mellem de simple
Trækors eller beskedne Gravstene, bliver uberørt af Stedets vemodige
Minder. Den, som ellers er haard og kold overfor fædrelandske Følelser,
gaar ikke haard og kold herfra. Disse stumme Stene taler lydt om en
Tid, som synes os fjern, fordi dens Følelser til daglig ligger saa
langt fra os, men her træder os saa nær, at de uvilkaarlig bliver vore
egne. Hvor fjern synes den Aand os ikke, som drev Hundreder af svenske
og norske Ynglinge over i vore Rækker; — her staar den døde Sten som et
levende Vidnesbyrd om en nordisk Broderaand, der har været mere end
Festfraser, og som sikkert bliver mere igen:

Don dyre Broderpagt er bloddobt vorden, og Kærlighedens Magt er set i
Norden. Hav TaV, hver Broder kær! Med Sorg og Smerte begrov vi eder her
og i voit Hjerte.

Prøjserne har vundet de Sejre, som vindes ved Kanoner og
Fængnaalsbøsser. Men en anden Sejr staar det endnu tilbage for dem at
tilkæmpe sig her paa Dybbølbjerg: Sejren over det danske Sind. Sejren
paa Valpladsen var vundet i et Par Timer;Kampen med det danske Sindelag
har varet i 28 Aar, og endnu har Prøjserne ikke naaet en Smule mere
frem i Folkets Hjerter, end da denne Kamp begyndte. Giv Folket Frihed
til at tone Flag — og saa langt som Øjet kan naa fra Toppen af
Sejrs-mindet paa Dybbøl Banke, vil Dannebrog vaje foran hvert Hus.

Sandbjerg.

J røjserne har ondt ved at forstaa, hvori det ligger, at denne
Befolkning slet ikke vil bøje sig — det er jo kun Bonder. I Brandenburg
betegner Ordet Bonde vistnok en Slags Mennesker, der lever Livet uden
at have videre at gore med Dannelse og Kultur og uden at kende den
Uafhængigheds-aand, som er saa rodfæstet i de sønderjyske Bønder.
Embedsmændene kommer herop med den Forestilling, at de vil finde en
aandsfattig Almue, for hvilken den tyske Kultur maa være Bud fra en
højere Verden. Men de finder i Stedet et Folk, som i praktisk
Dygtighed, i Kundskaber og aandelige Livsinteresser staar paa et helt
andet Stade, end de havde tænkt sig. Det er for det første et Folk, som
læser meget; for den almene Mand strækker maaske de danske Aviser og
Byens Folkebogsamling til, men mange erder, som søger fyldigere og mere
tankevækkende Læsning. Disse tyer til den nye og udmærkede store
Bogsamling paa Margretes Minde i Flensborg eller er Medlemmer af en
stedlig Læsekreds, der bringer dem den nyudkomne nordiske Literatur.
Det er

Landsbygade i Egen paa Als.

ikke alene den rene Underholdningsliteratur, som søges; det er ligesaa
meget tungere, mere udviklende Værker, der læses: Henrik Ibsen,
Høffdings Etik, A. D. Jørgensens historiske Skrifter. Ad denne Vej
spredes megen Dannelse blandt Sønderjyderne. Hver Egn har sin
Foredragsforening, hvor der tales om historiske, naturvidenskabelige og
æstetiske Æmner. I mange Aar har det været danske Skuespillere forbudt
at op-Dybbul Mulle, Kirke og Præstegaard.

træde i Sønderjylland*; men saa har der allevegne dannet sig
Dilettantselskaber, som hver Vinter spiller for fuldt Hus og ad den Vej
gør Befolkningen kendt med en af de værdifuldeste Sider af vor Bogavl —
vort Lystspil. 1 Flensborg har de danske Dilettanter endog drevet det
til at spille Bjørnsons «Fallit» og skal have gjort det særdeles godt.
Mange Steder findes danske Sangforeninger, som ogsaa udgør Midtpunkter
for Egnens danske Folk. Jeg har tilbragt en Aften ved en saadan
Sangforenings Fest — hvor, kan være det samme. Af de 12 unge Mænd, som
deltog i

* Nu vil de atter kunne det paa et enkelt Sted HaderslevSangen, havde
de 5 eller 6 været prøjsiske Soldater, Det var en stor Glæde at lære
dem at kende og selv at kunne iagttage, hvor stærkt de var paavirkede
af Kasernens militære Aand og af den prøjsiske Storhed. Vil man nu tro
mig, naar jeg siger, at de alle var absolut, aldeles ubetinget fri for
alt, der kunde minde om Germanisering? En saadan Sangforening maa tage
mange Hensyn for at undgaa Konflikt med Øvrigheden, især naar der er
danske Undersaatter blandt Medlemmerne. De Sangere, jeg tænker paa,
undlod derfor at udføre saadanne Sange, hvori Ordet «Danmark»
forekommer. Heller ikke ved Festen efter Koncerten, da alle
tilstedeværende sang med, valgtes den Slags farlige Ting. Men desuagtet
vidste Folk fuldtvel at synge om det,

Fra Sottrup Skov. Stedet for Prujsernes Overgang.

der altid ligger dem paa Hjerte. Man istemte Jeg vil værge mit Land»,
og aldrig har jeg hørt den synge med en saadan Taktfasthed og Kraft.
Den kan jo ikke være «til Besvær», den er digtet om Norge, og Danmarks
Navn nævnes ikke. Men da vi sang

Denne Bostavn er vor, og vi elsker den for,

hvad den var, hvad den er, hvad den bliver igen.

— da var der ikke en af de hundrede Deltagere, som ikke tænkte det
samme ved disse Ord: vor Bostavn var dansk, den er dansk, og den skal
blive dansk igen. Man gav i Sangen hinanden Haandslag paa at blive tro.

Hvor er det hernede godt, at vi har Norge og Sverig i Ryggen. Om det
kom saa vidt, at de to Folk aldrig vilde skænke Sønderjylland en Tanke,
saa giver de detdog deres Folkesange, som er lige saa hjemlige og lige
saa kære for Sønderjyderne som de danske. Ved Koncerten havde Koret
sunget

Sti stark, du ljusets riddarvakt!

Disse unge Sangere, alle de jævne Mænd og Kvinder, som sad rundt i
Salen, kan med Rette sige de Ord til hinanden. De sætter deres Styrke
ind paa den Tanke, at Folkenes Vilje og ikke Kanonerne skal flytte
Grænserne. Er det ikke Lysets og Fredens Sag?

Nordslesvigs danske Fremtid hviler paa den unge Slægt. Igennem mange
Aar var baade Sønderjyderne og vi blevne afvante med den Tanke, at
Nordslesvig havde en Ungdom, som politisk betød noget. I henad tyve Aar
havde næsten alle unge valgt at blive danske Undersaatter, saa at de
levede i Landet uden Valgret og med ringe Retssikkerhed; vort Vælgertal
sank og sank. Nu, i de sidste Aar, er det begyndt at stige. Det er de
unge, som er blevne «Prøjsere . Overalt spores Fremgangen, stærkest dog
i Sundved og paa Als. Her gør de unge sig allerede gældende i det
offenlige Liv. Det er muligt, at Forholdet mellem de gamle og de unge
bærer Rivninger i sit Skød, men det er af liden Betydning.
Sønderjyllands Danskhed har før udholdt Rivninger — mellem Edsnægtere
og Edsaflæggere —, uden at en eneste Mand har opgivet Danskheden af den
Grund. Imidlertid synes det, som om det vil udvikle sig temmelig jævnt.
De fleste af de ældre føler en alt for stor Glæde over, at der omsider
rykker Afløsning frem, til at de skulde holde de nye Føreræmner nede,
og de unge er altfor opfyldte af Kampens Idealitet til, at deres
Virkelyst skulde faa nogen Tilsætning af det ungdommelige Hang til at
puffe de gamle til Side, blot fordi de er gamle. Der er en Mand af den
unge Slægt, der allerede har vundet fortjent Agtelse som en af dem,
Sønderjyderne sætter allermest Lid til. Det er Vælgerforeningens
energiske, dygtige og kundskabsrige Sekretær, H. P. Hanssen-Nørremølle.
Netop han har i sjælden Grad forstaaet at lægge Bro for den gensidige
Forstaaelse mellem ældre og yngre; Samarbejdet mellem ham og Sønderborg
Kredses gamle veltjente Førere, Reimers og Hans Lassen, gaar ikke alene
uden nogen Rivning, men der hersker den største Tillid og Forstaaelse
mellem de ældre og den unge.

Enhver, som har lært Nordslesvigs Ungdom at kende, vil give mig Ret i,
at vi kan stole paa den. De farligste Fjender: Militærtjenesten og den
tyske Skole, er dog, ret beset, ikke saa farlige endda. Soldatervæsenet
kan lokke en og anden af de forfængelige Fugle, men paa de fleste
virker det lige modsat. Hvor lidt Soldaterstorheden optager sønderjyske
Karle, kan stundom give sig helt morsomme Udslag. To unge
Nordslesvigere, der laa som Kyrasserer i Berlin, kom op til Gustav
Johannsen for at spørge om hans Mening i en Tvist, de havde haft. Hvad
tror man nu det var,som optog disse to tyske Soldater saa stærkt? Det
var det Spørgsmaal: skal de sønderjyske Bønder holde paa deres jyske
Landsmaal, eller skal de vænne sig til at tale det almindelige danske
Rigssprog? Mon nogen Tysker tænker sig, at det er sligt, der
interesserer den herlige Hærs Krigere?

De alleryngste, som endnu gransker Fiblen i Skolen, er det ikke let at
udtale sig om med saa stor Sikkerhed. Saa meget tør jeg dog sige: I
alle de Hjem, hvor Far eller Mor tager Barnet paa Skødet for at hjælpe
det til Rette med at stave de danske Ord i en dansk Bog, og hvor
Forældrenes Samtale hver Dag minder Barnet om, at Tyskerne er de
fremmede i Landet, der vil det vokse op som dansk og vedblive at holde
fast ved Danmark. Hvis alle danske Hjem vil være sig det nationale
Ansvar for Barnet bevidst og gennemføre den nødvendige Undervisning i
Dansk i Hjemmet, saa vil ogsaa den kommende Slægt tilhøre Danmark.
Denne Ansvarsfølelse er allerede vaagen i mange Tusende Hjem, og med
det stigende Tryk tør vi haabe, den vil vækkes i alle. De Tyskere, som
kender noget til Nordslesvig, indrømmer selv, at det har meget lange
Udsigter for dem. Og — kommer Tid, kommer Raad.

Det haver saa nyligen regnet,

det har stormet og pisket i vor Lund.

Frø af Ugræs er føget over Hegnet —

Aag paa Nakke og Laas for vor Mund.

Aarets Løb har sin Lov,

der blev lyst i vor Skov —

ak, hvor kort, indtil alt er Stormens Rov!

Det har regnet — men Regnen gav Grøde, det har stormet — men Stormen
gjorde stærk. Som de trode, at Skoven alt var øde, saa de Vaarkraftens
spirende Værk. For de gamle, som faldt, er der ny overalt,

de vil møde, hver Gang der bliver kaldt.

Og de trode, at Hjertebaand kan briste,

og de trode, at glemmes kan vor Ret!

De skal vide, de aldrig ser de sidste,

de skal vide, at ingen bliver træt.

Ti som Aarene randt,

saas det: Baandene bandt,

Kræfter fødtes for Kræfterne, som svandt.

3†De kan spærre med Farver og med Pæle,

de kan lokke med Lofter og med Lon, —

fælles Sprog giver vore Tanker Mæle,

fælles Vilje gor Kampdagen skan.

Nye Stridsmænd skal der,

nye Stridsmænd skal her

Slutte Kreds om den Fane, vi har kær.

Ja — det haver saa nyligen regnet,

og de Træer de dryppe endnu;

mangen Eg er for Uvejret segnet,

men endda er vi frejdige i Hu,

viger ej ud af Spor,

for vi kender det Ord:

det har slet ingen Hast for den, som tror.Egernsund.

ejlturen ind ad Flensborg Fjord en Sommerdag er det skønneste, jeg har
set herhjemme. Selve Fjorden har Lighed med de andre Fjorde langs
Østkysten; men den gaar dybere ind i Landet, den er bredere, Bakkerne
ved dens Bredder højere og med dristigere Linjer, end man i Reglen
finder. Kiels Fjord har ved Düsternbrook fuldt saa høje Bakkeskrænter,
men den er kortere, smallere, mindre anselig. Vejle Fjord har sit
Munkebjerg, men ikke den Afveksling paa sine Kyster, og navnlig fattes
der den Mylr af smaa og store Skibe, med Damp og Sejl, som liver op paa
Flensborg Fjord. Alle de Skønheder, som de andre Fjorde hver har en
enkelt af, findes her paa en Gang. Fra Sønderborg svinger Damperen mod
Syd forbi Vemmingbund, hvor Panserskibet Rolf Krake havde sit Stade,
syd om Broagerland med de gule Klinter og de høje Bøge, hvor den blaa
Luft lyser mellem Stammerne. Derpaa drejer vi mod Nordvest og Nord, med
Broagers Tvillingtaarne til højre og Angels runde, frodige Bakker til
venstre. Ved Egernsund, med de røde Teglværker i det grønne Landskab,
er Indløbet til Nybøl Nor med det fredelige Graasten.

Broager Kirke.

Nu kommer vi til Fjordens snævreste Sted imellem Holdnæs, der skyder
sig frem fra Angel, og Sandager paa Nordsiden. Herfra gaar den indre
Fjord endnu to gode Mil mod Sydvest. Indrefjordens Bredder er rige paa
Badesteder, der dels søges af Ham-

Graasten Slot og By.

borgerne, dels er Maal for Flensborgernes Udflugter. Der er neppe nogen
By af Flensborgs Størrelse, der hver Eftermiddag udsender saa mange
Skovgæster; hvert Øjeblik gaar der Smaadampere ud til de forskellige
Anløbsbroer, og det skorter demaldrig paa rejsende. Skumlende
Flensborgere paastaar, at deres Bysbørn lider af Vandpest. Paa Fjordens
Nordside er Naturen mest afvekslende: snart naar de rige Kornmarker
helt ud til Vandet, snart sejler man lige ind under Skovbrinker, hvor
de hældende Træer synes at løbe ned ad Skrænterne; ved Kobbermøllen er
man inde i en lille Bugt, paa alle Sider omgiven af højtvoksende Skove,
hvor Vinden sjælden

Lyksborg.

naar ind, Vandet er spejlklart; Røgen fra Fabrikken ligger som en hvid
Sky over Bøgetoppene, og Skruens Plasken i Søen naar Øret sammen med
den dæmpede Larm fra de arbejdende Maskiner i Land. Paa den søndre Bred
ligger i det stejle Skovbryn de store og grimme tyske Badehoteller ved
Lyksborg; gennem Skoven kan man fange et Glimt af det hvide Slot, hvor
Frederik 7 levede sine sidste Dage. Han elskede Egnen her og dens
Befolkning, og Flensborgerne gjorde Gengæld, forgudede hamnæsten; den
gamle flensborgske Kærlighed til Frederik 7 er ikke dod endnu; den er
et af de stærkeste Baand, som knytter adskillige Hjerter til Danmark.

Allerede langt ude i Fjorden har man kunnet øjne Flensborg By. Der
ligger næsten altid en blaalig Røg over Byen; det er, som en lille
Dreng sagde ved Sønder-hav: Derinde hvor det ryger, det er Flensborg.
Som vi kommer nærmere, ser vi mere klart den lange rødtagede By, der
strækker enkelte Gader som Fangearme til alle Sider op over de stolte
Bakker, ved hvis Fod den ligger. De to høje Kirke-taarne, Masteskoven
fra Havnen, det mægtige Skrog af en oversøisk Damper dukker frem. Fra
Jernskibsværftet høres de gjaldende Hammerslag; rundt om summer og
damper det fra Fabrikkerne. Fra den stille dejlige Sejlads kommer vi i
faa Minutter midt ind i Travlhed og Larm.

Hele Vejen fra Broagerland og til Flensborg har vi sejlet paa
Grænseskellet mellem de to Sprog. Paa Fjordens Nordside taler næsten
alle Dansk, paa Sydsiden natten alle tysk. Derfor har der paa Damperen
hersket den mærkeligste Sprogblanding; Skibets Besætning er vant dertil
og springer med største Lethed fra det ene Sprog over til det andet.
Man fører en lille Samtale med en af dem; naar han gaar fra en, er han
sig næppe bevidst, hvad Sprog han har talt. Men jo flere Stoppesteder
vi anløber, og jo tiere skovgæstende Flensborgere vi tager ombord, des
mere Tysk tales der. Og naar vi ved Flensborgs Dampskibsbro staar i
Land og blander os i den Mængde af travle eller dagdrivende Mennesker,
som opfylder Broen, saa mærker vi, at vi er komne til en tysktalende
By.lensborg bestaar, som vel kendt, af én umaadelig lang Gade og en
Mængde smaa Sidestræder. Den har endnu mange gamle Gavlhuse med lange
smalle Gaardspladser, som ser ud som Gyder. Men hvert Aar forsvinder
der et eller flere og afløses af Facadebygninger af røde og glaserede
Sten — vist nok mere praktiske Bygninger end de gamle, men langt fra
saa ejendommelig smukke. De nye Gader har ofte et almindeligt moderne
tysk Udseende, og det var Synd at paastaa at den moderne tyske
Bygningskunst her viser sig i noget særlig tiltalende Lys. Den evige
Glasur paa Stenene og den affekterte Jagen efter Gotikens
Bygningsformer virker kedsommeligt. Dog kan det ikke nægtes, at det
store Tinghus i den sondre Del af Byen tager sig baade smukt og
imponerende ud. Det, som fængsler ved Flensborgs Ydre, er ikke det nye,
men det gamle. De store røde Gavlhuse paa Søndertorv; Skranken» ved
Mariekirke, hvor endnu Resterne af Byens Halsjern sidder i Muren, de
snævre folkerige Stræder mellem Nørregade og Skibsbroen, og Nørreport,
den eneste levnede af de gamle Byporte, — det er saadanne Ting, som gør
Flensborg til en interessant og smuk By. Havnen er endnu ofte vel
besøgt; af skandinaviske Skibe ligger her jævnlig adskillige; men den
er ikke, hvad den var den Gang, da Skibene maatte ligge med Stævnen mod
Bolværket Side om Side for at faa Plads. Søfarten er gaaet tilbage i
Flensborg, og Fabrikker er komne i Stedet; tidligere beherskedes
Flensborg af sin store, dansksindede Sømandsstand; nu er de
socialistiske Fabriksarbejdere toneangivende blandt Smaafolk. Og til
den anden Side er ikke faa af de velstaaende Borgere gaaet over til et
af de tyske Partier. Men desuagtet er her endnu mange trofaste
dansksindede Folk; hvert Aar den 25. Juli smykker flensborgske Damer
Isted-

Mariekirken i Flensborg.graven mnd Kranse og rodhvide Baand. I
Borgerstanden lader det endog til, at Danskerne, naar det kommer til
Stykket, er ovenpaa. Den Dansker, som rejser til Flensborg uden at
kende noget Menneske, han kan holde sig til, kommer let til at

Oluf Samsonsgang i Flensborg.

føie sig ene; rundt om sig hører han næsten kun Tysk, han synes, han er
lige saa fremmed som i Hamborg. Helt anderledes gaar det den, for hvem
Foreningerne og Hjemmene aabner sig. Han opdager, at mangen Mand, hvis
Sprog er tysk, er ivrig dansk. Er Danskerne i Flensborg end langt fra
saa stærke, som endnu for en ti-tolvNørreport i Flensborg.

Aar siden, saa er der dog mange tilbage — saa mange, at ingen Dansk
behøver at føie sig fremmed i Byen. De fleste indfødte Flensborgere kan
da ogsaa godt tale Dansk, og i alle Butikker, hvor der kommer
Landboere, er man nødt til at kunne det. Der tales ogsaa Dansk i ikke
faa Hjem — hvor mange, er det vel umuligt at faa nøjagtigt at vide. Om
Dagen hører man sjælden vort Modersmaal i Flensborgs Gader, undtagen
naar Bønder fra Omegnen er i Byen; men om Sommeraftenen, naar
Arbej-derne kommer hjem til deres hyggelige Smaahaver, eller de sidder
udenfor Gadedøren med deres Harmonika, eller de gaar langsomt to og tre
sammen hen ad Skibsbroen, har man tit den Glæde at høre Dansk. Saa
hører man ogsaa stundom danske Sange; jeg har i en af de nye, lange
Arbejdergader hørt nogle Børn synge afvekslende Deutschland,
Deutschland ilber Alles og -Glade Jul»; Sommeraftener kan fra én
Harmonika lyde: Muss i' denn, muss i' denn zum Städtle hinaus — og fra
den ved Siden af: «I vor Barndom vi hørte Kartovernes Brag .

Kæmpegraven paa Flensborg Kirkegaard.

Nej, hverken dansk Sind eller dansk Sprog er fremmed i Flensborg. Det
første er der tilmed ikke saa lidt af. Men — det kan ikke nægtes: vort
Modersmaal er her langt den svageste Part. Det tyske Sprog er aldeles
overvejende. Endnu er det mest Plattysk — og de gamle Flensborgere vil
egenlig ikke gaa ind paa, at dette deres plattyske Modersmaal er tysk,
hvad de kan have halvvejs Ret i —; men Højtysken breder sig mere og
mere. Paa Gaden synes det mig, at man hører fuldt saa meget Højtysk som
Plattysk; det er især Damerne, som generer sig for at tale det mindre
fineSprog, hvor Alverden kan høre det. Men i folkelige Ølstuer og
Restavrationer, hvor Flensborgerne holder Friaften ved en gammeldags
Toddy eller det nymodens 01, der hersker ingen Generthed; Samtalen gaar
frit i dette jævne og fornøjelige flensborgske Miskmasksprog, som er
saa vel egnet til en drøj og sorgløs Spøg — men saa svært at forstaa
baade for Tyskere og Danskere. Det er de rigtige Flensborgeres
naturlige Maal; de, der er blevne Danmark tro, taler det med
Forkærlighed og undgaar helst det stramme Højtysk — som de fleste
desuden ikke kan tale rigtigt. Jeg har hørt de kosteligste Eksempler
paa, hvordan Flensborgernes Højtysk er; overalt klinger danske

Fra Skibsbroen i Flensborg.

Vendinger igennem. F. Eks.: Wie geht es med Ihr Mutter?» «Danke, ihr
geht es gut mit»; — eller, som en Dame sagde, der fik sine Gulve
oliede: «Es ist ein schönes Wetter und olen Dielen ein in heute» (d. v.
s. smukt Vejr «aa» olie Gulve ind i).

Som en overvejende tysktalende By har Flensborg fire eller fem Aviser,
der udgaar paa Tysk, mod én, som skrives paa Dansk; men man bør lægge
Mærke til, at af de tyskskrevne ledes én i dansk Aand, og en anden er
nevtral. Det danskskrevne Blad er den vel kendte «Flensborg Avis». Den
blev grundlagt 1869 — betegnende nok fik Byen for første Gang et Blad
paa Dansk, da den var bleven prøjsisk — og lededes til omkring 1880 af
Gustav Johannsen, siden den Tid af Jessen. Denne sidsteFra Tonder.har i
de senere Aar vidst at skaffe sit Blad (i en mindre Udgave) ikke ringe
Udbredelse i den sløve Egn mellem Flensborg og Tønder, som derved i
større Grad end før er kommen under daglig Paavirkning fra dansk Side;
det maa ogsaa nævnes med Anerkendelse, at Jessen gennem sin Avis har
virket betydeligt til heroppe i Kongeriget at vække Interesse for
Sønderjylland. — Gustav Johannsen er kendt af alle som Nordslesvigs
Rigsdagsmand; færre kender ham som den, der med aldrig svigtende
Udholdenhed og godt Humør er Bæreren af den danske Borgeraand i det
plattyske Flensborg. Den Evne til at gribe det rette Ord og finde Vej
til de trægeste Øren, som han har vist saa tit paa den store Skueplads
i den tyske Rigsdag, har han udviklet her i denne blandede og for
fremmede ofte utilgængelige Befolkning. Ved det gamle St. Knudsgildes
Skyttefester, naar Præmierne uddeles, og han som Oldermand skal ledsage
hver Præmie med en lille Tale, — eller naar han i en Dampskibskahyt paa
Fjorden giver sig i Snak med de tysktalende Borgerfolk, som, uden at
vide af det, i Løbet af fem Minuter er bragt over i en dansk Samtale om
den nationale Potitik, naar han har en Skæmt til den uvillige, en
Opmuntring til den forsagte, — det er i saadanne Situationer, man skal
studere ham for at forstaa, hvad det er for Egenskaber, som giver ham
hans store Betydning netop paa de vanskeligste og mest udsatte Poster.

Flensborg er den nationale Grænseby mod Øst; Tønder mod Vest. Men
Forskellen er stor. Flensborg har trods sit tyske Sprog et stærkt
dansksindet Parti; Tønder, hvor de fleste Mennesker taler Dansk, er
næsten helt tysksindet. Flensborg er en stor og driftig By; Tønder er
lille og stillestaaende. Den har ret interessante, men livløse Gader,
kønne Anlæg, og er omgivet af Enge, der om Vinteren staar under Vand,
saa at Byen kommer til at ligge som paa en 0. Andet mærkeligt er der
ikke ved Tønder — det skulde da være det, at denne lille By med godt
jooo Indbyggere har — 70 Værtshuse.

Hadeby Kirke.Sankelmark.

ra Flensborg og Tønder indtil Dannevirke strækker sig de gamle blandede
Distrikter», som for ioo Aar siden var dansktalende, men som dog gik
tabt for os. Skridt for Skridt er vort Modersmaal døet bort. 1 Angel er
det næsten forsvundet; i Hedelandet midt imellem Østersø og Vesterhav
har det holdt sig noget bedre; men det har ingen Modstandskraft herude,
hvor Befolkningen gennemgaaende har glemt eller ringeagter Danmark.
Først i Højde med Flensborg og Tønder begynder den bevidste og kamprede
Danskhed; dér vil vort Modersmaal holde Stand.

Vi gaar ad Landevejen fra Flensborg til Slesvig. En Mils Vej fra Byen
er vi ved Sankelmark-Valpladsen; noget fra Landevejen ligger Aagaard,
Hjemstavn for de sønderjyske Piger» paa det bekendte Billede. Her har
gamle Tofte med sin seje Viljestyrke og sit drøje Vid i mange Aar
virket for at holde nogen Danskhed oppe i denne vanskelige Egn.

Et Par Timer efter naar vi Valpladsen ved Isted: til højre den store
Bøgemose, som blev taget og tabt og atter taget paa den blodige
Sejersdag, medens Hundreder af danske og tyske Soldater laa skudte
mellem Sivtuerne eller sad fast i Mudderet. Lige for os ligger Isted
Skov; Skovkanten er som enhver anden Skovkant; den Dag har det blinket
rødt og Røgen har væltet ud fra den. Vi gaar til venstre gennem Isted
By, forbi Øvre Stolk, hvor Slesvigholstenerne paa den regnfulde Dag
pludseligStederne, hvor Lsuue og Schleppegrell faldt.kom midt op mellem
vore Afdelinger; Vejhegnet, hvor Schleppegrell faldt; Bakken, hvor
Læssøe blev skudt, da han var redet op for at overse Kamppladsen. Vi
vandrer gennem Passet mellem Istedsø og Langsø og retter Øjet mod
Grydeskov, som hæver sig, uden Underskov, med slanke Stammer hojt paa
Bakken. Ved Langsøens Østerende har vi en henrivende Udsigt over den
smalle Sø, ved hvis Bredder for mange Hundrede Aar siden danske Munke
byggede, medens de samme Bredder for 42 Aar siden saa
Slesvigholstenerne i Tusindtal drage i Regnvejr og Slud mod
Schleppegrells Soldater i Øvre Stolk. Vi er nu forbi Passet og ser ud
over den Egn, hvor Willisens Hær drog sig tilbage efter det tabte Slag.
En Mil mod Syd ligger Slesvig skjult bag Bakkerne.

Aagaard.

I denne Egn, mellem Flensborg og I§ted, var det at vor Regering i Tiden
mellem Krigene indførte dansk Skolesprog. Befolkningen rejste den mest
forbitrede Modstand herimod, skønt den endnu den Gang jævnlig talte sit
danske Modersmaal. Man har senere stærkt dadlet de Mænd, som troede, at
man ad den Vej kunde gøre Angel dansk igen; og det maa indrømmes, at
Forsøget intet nyttede. Men den, som vandrer igennem disse Landsbyer
hernede, faar den instinktmæssige Forstaaelse af, hvordan man førtes
til dette Skridt. Børnene, som staar ved Portene og kigger paa den
fremmede eller kommer tumlende ud fra Skolens Dør; Husene, Haverne,
Konerne, der sladrer ved Strikkestrømpen — alt ser saa hjemligt, saa
jysk ud. Man kan slet ikke tænkesig det, som man dog ved saa godt: at
disse jyske Mennesker — for det er de jo baade af Byrd og af Ydre —
ikke taler et Ord Dansk og ikke har den ringeste Følelse for deres
gamle Fædreland.

Sønder-Angel maatte man ret kunne undersøge, om det bringer en
Befolkning fremad, naar den skifter Nationalitet; her kan Folket ikke
længer lide under den aandelige Tilbagegang, som naturlig viser sig i
selve Overgangens Dage; den maa nu være forvundet, og det ny maa kunne
være fuldt tilegnet. Men efter alt, hvad jeg har kunnet se, har
Angelboerne ikke vundet i Kultur ved at blive Tyskere. Det ligger
nærmest at jævnføre dem med de danske Nordslesvigere; hvad disse har
naaet af Udvikling, kunde Angelboerne ogsaa have naaet, hvis de var
blevne ved det danske. Selv det tidligere saa navnkundige angelske
Landbrug staar nu ikke paa Højde med Nordslesvigs. Skønt Angelboernes
Landboforeninger faar stor Understøttelse fra Regeringen, er det den
almindelige Mening, at deres Dyrskuer ikke staar ved Siden af de
nordslesvigske Foreningers, der ingen Understøttelse faar. Paa de ikke
materielle Omraader er Forskellen end større. Saadanne
Foredragsforeninger, som findes over hele det danske Nordslesvig, hvor
almenvidenskabelige, folkelige og litterære Foredrag samler Hundreder
af Tilhørere, kendes slet ikke i Angel. De enkelte Danske, som tror, at
Nordslesvig kom «Kulturen» nærmere ved at give efter for Tyskheden, kan
ikke fra Angel hente noget Bevis for denne Tro. Den derimod, som mener,
at det er den største Lykke for et Folk, naar aandelige Bevægelser og
upersonlige Interesser er levende i det, han maa tilstaa, at
Nordslesvigerne vilde sætte sig selv i en lavere Klasse, hvis de opgav
deres danske Aandsliv for at gribe efter fremmede Lygtemænd.

Oversø Kirke.

a-i»—»*''lien er en stille Fjord, paa mange Steder smal som en Aa. Den
er en S)) daarlig Handelsvej; nogenlunde store Skibe kan ikke gaa der.
Derfor har Slesvig By ringe Betydning som Handelsstad; kun ved at den
er Sæde for mange Embedsmænd og Pensionister, har den en ret anselig
Størrelse. Men den er ikke i Fremgang.

Den er i mange Retninger en tiltalende By. Den store og i sit Indre
smukke Dumkirke er Byens største Seværdighed. Den minder om Byens
stolteste Dage, da den var Midtpunktet i Valdemar Sejrs store Rige; men
de mange Ombygninger og Tilføjninger genkalder ogsaa, hvor der er
blevet kvaklet med det danske Hertugdømme af holstenske Grever og
gottorpske Hertuger. Gottorp Slot er i sig selv grimt; men set fra
Vest, mellem Skovene, tager det sig ret godt ud. — Slesvig er
overordenlig langstrakt; mod Øst omkring Domkirken ligger den gamle By;
derfra løber den lange Lollfuss udenom Slien ned til den sydligste Del:
Friedrichsberg. Hovedindtrykket af Slesvig er fredelig og hyggelig
Uvirksomhed; de smukke Spasereveje ved Fjorden med Udsigt over Hadeby
Kirke, de mange Roser udenfor Husene, og den skrækkelige Stenbro
medvirker alt til at fremkalde dette Indtryk. Byen er helt tysk; lever
der hos en og anden nogen gammel Troskab mod Danmark, da er dette uden
nogen som helst politisk eller national Betydning.

Fra Sliens søndre Vig og halvanden Mil mod Sydvest og Vest ligger de
mægtige Levninger af Dannevirke. Hvor meget ydre Vold har skadet, og
hvor megen Jord der end er skreden ned i Graven, er Virket endnu af
betydelig Højde. Bedst bevaret er

Lollfuss.det nok mod Vest, hvor de Rejsende sjelden kommer. Foran det
en dyb Grav, græs-bevokset som Markerne; ovenpaa Volden løber et Dige
af Sten med Græs og Tjørne. Ofte er Jorden fjernet paa et Stykke af
Siden, saa at de vældige røde Sten af Valdemar den Stores Mur kommer
til Syne. Landsbyerne langs Voldens Fod er for en

Dannevirke. Alten.

stor Del byggede af Sten fra Dannevirke. Fra den øverste Rand ser |man
vidt ud over den flade Mark baade mod Nord og Syd. Her staar vi paa det
tusindaarige Skel mellem dansk og tysk; de Bønder, som bor nord for
Dannevirke, er af dansk Æt, skønt nu baade deres Hjerte og Tunge er
tyske. Mod Syd øjner vi den høje Krop Kirke; dér er Folket af saksisk
Æt, om end maaske en og anden gerne saa, at Landet blev dansk igen.
Dette er vor gamle Grænse, som nu er tabt. Tabt — ikke fordi Landet
statsretligt er skilt fra os, men fordi Folket herfra op imod Flensborg
er vundet af og vokset fast til den tyske Nation.

Paa Vandringen gennem Nordslesvig kan man vel gribes af Sorg over, hvad
vi har tabt; men Vemodet viger for det tillidsfulde Haab, som lyser
over alt deroppe. Ved Dybbøl føler man, at Blodet ikke er udgydt
forgæves; det har bundet det levende Folk fast til Danmark. Hernede
derimod er Smerten uden Glæde, Sorgen uden Haab. Valpladserne fra
Paaskedagsslaget og fra de kolde Februardage 1864 er nu helt fremmed
Jord. Dette er ikke den eneste bitre Følelse. Den Nat, da Dannevirke
rømtes, kna'kkede Livsmodet i vort Folk. Hvis Førerne ikke havde adlydt
Klogskaben, hvis Hærens Tilværelse var sat ind paa en fortvivlet Kamp
ved Dannevirke, endt med en lysende Daad, saa var Blodbadet dog ikke
blevet større, end det blev ved Dybbøl, Freden ikke tungere, end den
blev et halvt Aar senere, — men vor Tro til Folkets Fremtid, vilde den
ikke nu være sikrere og frejdigere?

Det er unyttigt at spørge derom; men hvor kan man andet? Man gribes af
den samme Følelse, som betog alle derhjemme ved Budskabet om
Tilbagetoget, og som Chr. Richardt gav Ord:

Høvdinger fra Sliens Vig, hvilket Ansvar skal I bære! ej for høje
Dynger Lig — for det ene: Danmarks Ære! Derfor Bitterhed, som saarer,
derfor uforløste Taarer, derfor Sorg foruden Mildhed, derfor tung og
trykket Stilhed.

Frisisk Teglværk.

Vor Vandring gik først igennem det danske Nordslesvig, derpaa gennem
det fortyskede Land, som før var dansk. Til Slutning et Par Ord om de
Egne af Slesvig, hvor Folket tilhører tyske Folkestammer. Hele
Marsklandet syd for Tønder ned til Ejderens Munding er Nordfrisernes
gamle Hjem. I stadig Kamp med Havet har de levet her, som kække Sømænd
eller rige Bønder. Hvor meget af deres Land Vesterhavet i Tidens Løb
har overskyllet, er ikke til at sige; de gamle Kaart, som viser beboet
Land helt ud til Helgoland, er i hvert Fald overdrevne. Men det, vi ved
sikkert, tyder paa store Landetab. Paa den ene Side har Friserne mistet
Land til Havet, paa den anden har deres Sprog mistet Land til det
saksiske Nabosprog. Nu lever Frisisk kun som Ruin; allevegne har tysk
Sprog sat sig fast ved Siden af det." Kun pletvis er der hos Friserne
lidt gammel Kærlighed til vort Land; de allerfleste sluttede sig i sin
Tid med Fanatisme til Slesvig-holstenerne. At de nu er Prøjsere, huer
dem ikke; de holder stærkt paa deres personlige Uafhængighed, og de
unge drager til Amerika for at undgaa Soldatertjenesten.

En frisisk Landsby har Huse af røde Mursten; runde Buer over Døre og
Vinduer. Et saadant Hus ser tit forfaldent ud, fordi Kalken mellem
Stenene ikke gaar helt ud til Randen, saa at de røde Sten rager frem
med aabne Rum mellem sig. Det indre er pynteligt og renligt ; der er i
Reglen Paneler og andet Træværk, fint malet. Dette Folk er rigt paa
Sagn og Overtro, men samtidig nøgternt og udrustet med stærk
Virkelighedssans. Her er stor Rigdom; men det rigeste Amt i Prøjsen,
det fordum frisisktalende Ejdersted, er det, som sender flest
Udvandrere til Amerika.

Fra Frederiksstad.

Øst for Trene og syd for Dannevirke er Folket af saksisk Stamme;
Frederiksstad ved Trenes Udløb i Ejderen er oprindelig en fremmed
Koloni — hollandsk —, men sluttede sig som hele Omegnen overvejende til
Slesvigholstenerne. Derfor blev det af Tyskerne lagt Willisen i høj
Grad til Last, at han ved den frugtesløse Kamp mod Helgesen og hans
jyske Bataljoner lagde «deres egen By i Aske.Krop, som ligger midt paa
Heden mellem Slesvig og Rensborg, er i vor Tid bleven Midtpunktet i en
religiøs Rørelse, som virkelig har faaet Tag i denne Egns Befolkning,
der ellers er omtrent blottet for aandelige Interesser. Det er Pastor
Paulsen, som her har skabt en Præsteskole, hvor der uddannes
Fripræster, mest for Nordamerika. Mellem Eleverne findes ofte danske
Nordslesvigere, hvis kæreste Ønske det er at kunne virke i deres
Hjemland, hvor det saa ofte har været paa Tale, om ikke hele den danske
Befolkning som en Mand burde melde sig ud af den prøjsiske Statskirke,
der synes Sønderjyderne at have mere Iver for Tyskheden end for
Kristendommen. — Iblandt Beboerne omkring Krop lever endnu hist og her
noget dansk Sindelag. Ved Kirken vokser et Hyldetræ, hvorom Folketroen
siger, at

naar det bliver saa stort, at en Hest kan bindes ved det, skal her den
danske Konge mødes med den tyske Konge, som skal have en vissen Arm, og
da skal de to i Fred og Venskab træffe Aftale om, hvor Grænsen skal
gaa. Nu er Hyldetræet stort nok til, at man kan binde Hesten derved.

Rensborg, med Minderne, om Oprøret, kan ikke være nogen Dansk ret kær.
Men selv afset fra ens nationale Stemning, tror jeg ikke, der er noget
fængslende ved Rensborg. Kun et stort og smukt Mindesmærke for Uve
Lornsen gaar man ikke forbi uden vemodig Sympati. Hvad vilde han sige,
om han saa, at den Bevægelse, han vakte for Frihed under den danske
Konge, er endt med prøjsisk Militarisme!

Hvis man ejer nogen Taalmodighed, kan det tilraades at ende sin Rejse
med Sejladsen fra Rensborg til Kiel. Den tager 5—6 Timer. Kan man i vor
stundesløse

r

Husum Kirke.

Tid holde det ud, da lønner det sig. 1 Reglen sejler man i den gamle
Ejderkanal; Bredderne er kantede med Træer og Siv, som ved «Sukket» fra
Damperen bøjer sig helt ned i det graalige Vand. Man kommer igennem et
Par Sluser, som baade lukkes og aabnes ved Haandkraft. Der er intet
Hastværk; den, som en halv Fjerdingvej oppe i Landet vinker ad
Damperen, har ikke nødig at skynde sig; Skibet skal nok vente. Jeg har
oplevet, at en Mand, der raabte og skreg efter Skibet midt imellem to
Stoppesteder, opnaaede, först en Hob plattyske Eder af Kaptejnen, og
saa — at Damperen vendte for at tage ham op. Paa nogle Steder sejler
man allerede i den nye Kanal, dybt nede i høje Gennemskæringer; her er
langt bredere end i den gamle, stort og imponerende, men grimt og
kedeligt. Forøvrigt lader det ikke til, at Folk hernede tror, at den
nye Kanal vil faa stor Betydning for Handelsskibe; Farten bliver for
langsom og for dyr, siger de. En Trøst for os, om de har Ret.

Det er paa Grænsen mellem Slesvig og Holsten vi sejler. Snart fra
Nordsiden, snart fra Sydsiden tager vi Rejsende op. Det er fuldstændig
samme Race, der bor paa begge Bredder, det er det samme Sprog, det
syngende holstenske Plattysk, — og dette er jo dog Danmarks gamle
historiske Grænse. Det var her, at vore Fa'dres Slægt vilde genrejse
vort Landeskel. I den stolte Glæde over lstedsejren sang Grundtvig —

Sejrsglædens Overgreb! Det er ikke noget dansk Folk, som her bor.
Rigets Grænse har gaaet hernede; men kan vi harmes over, at det
Rigsskel, som ikke længer svarede til Folkeskellet, maatte flyttes?
Det, som nu ligger os paa Hjerte, er jo ikke det at blive Herrer over
fremmede, men at blive forenede med vore egne. Det er det danske Folks
Grænse, vi attraar at vinde. Og den er let at finde for enhver: den er
ved Flensborg Fjord.

Ved Holtenau svinger Damperen ind i Kieler Fjord. Ud for Düsternbrook
ligger en halv Snes store tyske Krigsskibe for Anker. Fra Land høres
Musik — die Wacht am Rhein. Tyskerne omkring mig synger med:

Det danske Folk til Ejderen skal hore Fuglesang som Hjertet ret kan
røre.

Lieb Vaterland, magst nihig sein!

Fest steht und treu die Wacht, die Wacht am Rhein!Hvor Tyskland er
stærkt! Med Rette fyldes tyske Mænd og Kvinder af stolt Tryghed ved
Tanken om deres mægtige Grænsevagt ved Rhinen.

Kun et stort Folk kan eje denne Tryghed.

Eller skulde vort lille Folk have Ret til at føle det samme? Ved
Flensborg Fjord staar stærke Mænd og trofaste Kvinder Vagt for vort
Modersmaal og vor Fremtid. Det er en Hær, som ikke viger.

Og mens de tyske Ord bruser gennem Luften, tænker jeg stille:

Vort lille Land, vær kun trygt. Ogsaa du har en Grænsevagt, som staar
fast og tro.

